stanford-oval/wikipedia huggingface dataset:
א-רימאל
הערות שוליים

↑  דני צדקוני, עזה רוצה בחירות, דבר, 7 בפברואר 1977
↑  ייבחר ועד שכ' רימל בעזה, דבר, 17 בינואר 1973
↑  דני צדקוני, דיר אל בלאח - ראי הרצועה, דבר, 13 באוקטובר 1972
↑  נחנך בית חולים לילדים בעזה, דבר, 4 בספטמבר 1973
↑  מבקשים לחדש הלימודים באל זהאר שבעזה, מעריב, 13 במאי 1969
↑  דני צדקוני, על סף התיישבות יהודית ברצועה, דבר, 19 בנובמבר 1971
↑  Cities of the Middle East and North Africa: A Historical Encyclopedia, page 156
↑  הצצה לרימאל: עזה כמו שעוד לא ראיתם, באתר ‏מאקו‏, 19 במאי 2021
↑  "תמונות בלתי נתפסות": שכונת היוקרה של עזה הפכה לעיי חורבות | צפו בתיעוד, באתר וואלה, 10 באוקטובר 2023;
הפלסטינים בהלם: שכונת הפאר העזתית הפכה ל"ערימת ברזל" | צפו בתיעוד, באתר מעריב אונליין, 10 באוקטובר 2023;
 הדאחיה של עזה | הבליץ של חיל האוויר על שכונת היוקרה של בכירי חמאס: "לא השאירו אבן על אבן", סרטון בערוץ "עכשיו 14", באתר יוטיוב (אורך: 02:16) | עוד כתבה
הרס בשכונה בעקבות מלחמת חרבות ברזל
האיגוד הישראלי לעיתונות תקופתית

| --- | --- |


 שמות קודמים:  איגוד העורכים של כתבי-העת בישראל
 תחום:  כתבי עת, עיתונות מגזינית, רדיו, טלוויזיה, עיתונות מקומית ועיתונות אלקטרונית ובכבלים
 יושב ראש:  עליזה ז'זק
 מנכ"ל:  יצחק פרי
 תקופת הפעילות:  1962–הווה (כ־63 שנים)
 https://www.iapp.co.il/
האיגוד הישראלי לעיתונות תקופתית הוא עמותה ישראלית של אנשי תקשורת. באיגוד חברים כ-300 חברים עורכים ועיתונאים בתחומי העיתונות התקופתית והתקשורת (כתבי עת, עיתונות מגזינית, רדיו, טלוויזיה, עיתונות מקומית ועיתונות אלקטרונית ובכבלים) בישראל.
תולדות האיגוד

האיגוד הישראלי לעיתונות תקופתית נוסד בשנת 1962. בתחילת דרכו הוא נקרא איגוד העורכים של כתבי-העת בישראל. באיגוד חברים עורכים ועיתונאים בתחומי העיתונות התקופתית והתקשורת (כתבי עת, עיתונות מגזינית, רדיו, טלוויזיה, עיתונות מקומית ועיתונות אלקטרונית ובכבלים) בישראל.
האיגוד פועל באמצעות הנהלה נבחרת יחד עם ועדות ממונות. חברות באיגוד מאפשרת לחברים לקדם את רמתם המקצועית באמצעות ימי עיון, קורסים, סמינרים וסדנאות בתחומי העיתנות הכתובה האלקטרונית והוויזואלית על מרכיביה השונים.
האיגוד חבר במועצת העיתונות והתקשורת בישראל, ונציגיו משמשים כחברים בבית הדין לאתיקה של מועצת העיתונות.
האיגוד חבר בפדרציה הבינלאומית לעיתונות תקופתית ה-FIPP שמרכזה בלונדון (International Federation of the Periodical Press).
האיגוד חבר בלהב לשכת ארגוני העצמאים בישראל.
מטרות ופעילויות

האיגוד מטפח את מעמד כתבי העת והתקשורת התקופתית ומעודד את הקריאה בהם, בצד חינוך לנורמות האתיות של העיתונות, זאת באמצעות מועדוני עיתונות, ימי עיון, סמינרים ודיוור ישיר של חומר מקצועי. כתבי העת הרשומים באיגוד מכסים את כל תחומי החברה והכלכלה וכוללים בתוכם נושאים רבים ומגוונים.
האיגוד מקיים קשרים בילטרליים עם איגודים מקבילים בחו"ל ומוציא משלחות עיתונאים למדינות רבות על פי הזמנה מראש. עם שובם לישראל, העיתונאים מתבקשים לסקר, כל אחד בכתב העת שלו, את רשמיהם מן הביקור. במקביל, האיגוד גם מארח משלחות עיתונאים מחו"ל, בעזרת גופים ממלכתיים מישראל דוגמת משרד התיירות ומשרד החוץ.
מדי מספר חודשים מקיים האיגוד מועדון עיתונות המשמש במה לנושאי תקשורת, אקטואליה, חברה, כלכלה ותרבות; ימי עיון, סמינרים והשתלמויות; סיורים מקצועיים ולימודיים במפעלים, במוסדות, ברשויות מקומיות, בעיירות פיתוח ושכונות ובאתרים היסטוריים ולאומיים; סמינרים, משלחות ומפגשים בינלאומיים; הוצאה לאור - ספר השנה, מידעלון, יומן השנה, לוח השנה, תווית לרכב, תעודות חברות, מדריכים.
האיגוד יוזם גם מפגשי תרבות ופעולות רווחה, נופש וטיולים וסיורים לימודיים, הסדרי הנחות לאירועים אמנותיים, מופעי בידור, תיאטרון ומוזיאונים.
מבנה ארגוני

האיגוד הינו מוסד ללא כוונת רווח (מלכ"ר), שמתקיים מכוחו של תקנון פנימי ובהתאם להנחיותיו של רשם העמותות בישראל. אחת לשלוש שנים מתקיימות בחירות ליו"ר האיגוד ולמועצת האיגוד. המועצה בוחרת מתוכה את הנהלת האיגוד. ההנהלה בוחרת את הוועדות השונות של האיגוד וחולשת דרכן על הפעולות המעשיות. נושאי התפקידים באיגוד: עליזה ז'זק יו"ר האיגוד, חיים ממן יו"ר מועצת איגוד, יצחק פרי מנכ"ל האיגוד.
מטרות האיגוד

ארגון וגיבוש העורכים, העיתונאים, הסופרים, המסאים ובעלי המקצועות הנלווים בתחומי העיתונות התקופתית (כתבי-עת), העיתונות המקומית והעיתונות האלקטרונית, האזורית ובכבלים.
חיזוק ושיפור המעמד המקצועי והציבורי של חברי האיגוד.
העלאה מתמדת של הרמה המקצועית, כולל בִּידיעת השפה על בוריה וּבשימוש בהּ.
טיפוח פעולות חברה ורווחה, עזרה הדדית ומקורות תעסוקה; קידום הבנות עם הממשל והכנסת בנושאים מקצועיים, כמו: תעריפי דואר ונל"ן מיוחדים לכתבי-עת, מכסים ואגרות לנייר, חקיקה בנושאי זכויות יוצרים, קווי מידע פתוחים וכדומה.
טיפוח ערכי הדמוקרטיה והאתיקה המקצועית, הגנה על צנעת הפרט וּמניעת פגיעה באוכלוסיות מיוחדות הידוק וטיפוח הקשרים עם איגודים מקבילים בישראל וברחבי העולם.
יושבי ראש האיגוד

לייב קופרשטיין
יוסף אהרן פרנקל 1986–2017
עליזה ז'זק 2017 -
הערות שוליים

↑  עיתונות תקופתית, באתר www.iapp.co.il
↑  איגוד העורכים של כתבי העת בישראל, באתר הספריה הלאומית
↑  חברות וחברי נשיאות ומליאת מועצת העיתונות, באתר מועצת העיתונות והתקשורת בישראל
↑  FIPP Members, FIPP
↑  חברים בלהב – להב
↑  חיים כהן, 50 עיתונאים מובילים מכ-20 מדינות בעולם הגיעו לביקור בחיפה, באתר חיפה תאגיד החדשות, ‏21 באוקטובר 2017
סאג'נקה

| --- | --- |
אבישי גרינבאום 2023
 לידה:  23 בספטמבר 1992 (בן 32) מגדל העמק
 מוקד פעילות:  תל אביב, ישראל ישראל
 תקופת הפעילות:  מ-2014
 סוגה:  טראנס פסיכדלי, מוזיקה אלקטרונית
 חברת תקליטים:  Najara Records
 שיתופי פעולה בולטים:  מיסטיקל קומפלקס  WHITENO1SE (מוזיקאי)  בלסטויז
אבישי גרינבאום (נולד ב-23 בספטמבר 1992), המוכר בשם הבמה שלו "סאג'נקה" (Sajanka), הוא מוזיקאי בין-לאומי ישראלי, מז'אנר המוזיקה האלקטרונית הטראנס פסיכדלית (פסייטראנס).
ביוגרפיה

גרינבאום גדל במגדל העמק הוא החל את דרכו המוזיקלית בגיל צעיר, מהלך שנות נעוריו החל להתנסות ביצירת מוזיקה אלקטרונית, ועם הזמן התעמק בז'אנר הפסייטראנס. בתחילת שנות ה-2000 החל לשחרר את יצירותיו תחת שם הבמה "סאג'נקה".
נכון ליוני 2024, סאג'נקה ממוקם במקום ה 46 ברשימת האמנים הישראלים המושמעים ביותר בספוטיפיי עם 446,000 השמעות חודשיות.
שירו "Sun is Coming"	הוא אחד מהשירים המושמעים ביותר של אומן ישראלי, וברשימת השירים הישראליים המושמעים ביותר בספוטיפיי מדורג במקום ה 71 עם למעלה מ 18 מיליון השמעות נכון לדצמבר 2024.
בשנת 2024 הציג בהקרנת בכורה הסרט ההודי Nirangal Moondru, ובפס הקול שלו 3 טרקים של סאג'נקה.
Sajanka – Sun in coming
Sajanka Feat. Yarden – Mister Chung
Sajanka X Blastoyz Ft. Liora Ytzhak – Indian Spirit
קריירה

במהלך הקריירה שלו, סאג'נקה הופיע בפסטיבלים מובילים ברחבי העולם, כגון
Airbeat one, Garden Festival, Indian Spirit, Burning mountain, Voov, Electric Park Festival, Nibiri Festival.
בנוסף להופעותיו, שיתף פעולה עם מוזיקאים מוכרים בז'אנר והוציא מספר אלבומים וסינגלים שזכו להצלחה ולהערכה מצד המבקרים והקהל כאחד.
החולצות של סאג'נקה (Sajanka dress)

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: סגנון לא אנציקלופדי.
סאג'נקה נוהג להופיע בחולצות ססגוניות בעיצוב ובגזרה ייחודיים המבדילים אותו משאר אומני מוזיקת הטראנס.
החולצות הן בגזרת טוניקה, בעיצוב צבעוני 
והן אינן משווקות בצורה מסחרית לקהל הרחב, זאת- חרף הביקוש הגבוה עבורן.
ברחבי העולם הן מוכרות כ-Sajanka Dress (שמלות סאג'נקה). מעת לעת מגריל סאג'נקה חולצות בודדות מהקולקציה האישית שלו בין עוקביו ברשתות החברתיות, ועשרות אלפי מתעניינים נרשמים לכל הגרלה.
לטובת ייצור החולצות, הבד מוזמן מדרום אמריקה לישראל, ומי שתופרת מהבדים את החולצות היא מרסל גרינבאום, אימו של אבישי.
סגנון מוזיקלי

סאג'נקה ידוע בסגנון המשלב צלילים פסיכדליים, מקצבים וצלילים מהמוזיקה ההודית וכן מלודיות המושפעות מהתרבות הישראלית ומהעולם האתני. סגנונו כולל אלמנטים של פסייטראנס.
דיסקוגרפיה > אלבומים

Time of India (2014)
Global Tribes (2017)
הערות שוליים

↑   2276. Nirangal Moondru (2014), Sidy'z World Of Cinema...🎬🎥, ‏2024-11-27 (באנגלית)
↑  הגשים חלום: די.ג'יי אבישי גרינבאום ממגדל העמק כבש את הבמות הגדולות בעולם, באתר mynetafula, ‏2019-07-08
| --- | --- |
בקרת זהויות :  MusicBrainz: 21b58879-16fe-4d94-89e0-653282ce2f43 
הסמליל של סג'אנקה
"חולצת סאג'נקה" 2024
מרכוס אדוארדס

מרכוס אדוארדס (באנגלית: Marcus Edwards; נולד ב-3 בדצמבר 1998 בלונדון שבאנגליה) הוא כדורגלן אנגלי המשחק בעמדת קשר הכנף בקבוצת ברנלי מהפרמייר ליג בהשאלה מספורטינג ליסבון.
קריירת מועדונים

אדוארדס נולד בלונדון שבאנגליה וגדל במחלקת הנוער של טוטנהאם הוטספר. ב-21 בספטמבר 2016 ערך את הופעתו היחידה בקבוצה הבוגרת של המועדון, בניצחון 0–5 על ג'ילינגהאם במסגרת הסיבוב השלישי של גביע הפוטבול ליג לעונת 2016/2017.
ב-15 בינואר 2018 הושאל אדוארדס לנוריץ' סיטי מהפוטבול ליג צ'מפיונשיפ. ב-30 במרץ ערך את הופעתו היחידה במדי המועדון, בהפסד 0–2 לפולהאם במסגרת המחזור ה-39 בליגה לעונת 2017/2018. ב-10 באפריל חזר לטוטנהאם הוטספר.
ב-30 באוגוסט 2018 הושאל אדוארדס למשך עונה אחת לאקסלסיור רוטרדם מליגת העל ההולנדית. ב-1 בספטמבר ערך את הופעת הבכורה שלו במועדון, כשנכנס כמחליף בהפסד 2–4 לדן האג במסגרת המחזור הרביעי בליגה לעונת 2018/2019. ב-18 בינואר 2019 הבקיע את שער הבכורה שלו במועדון, בהפסד 2–3 לוויטסה ארנהם במסגרת המחזור ה-18 בליגה. בסך הכל ערך אדוארדס 25 הופעות ליגה במהלך תקופת ההשאלה שלו במועדון, בהן הבקיע שני שערים.
ב-2 בספטמבר 2019 חתם אדוארס על חוזה לארבע עונות בוויטוריה דה גימארייש מליגת העל הפורטוגלית. הוא שיחק במועדון במשך שלוש עונות, בהן ערך 77 הופעות ליגה והבקיע 17 שערים.
ב-31 בינואר 2022 חתם אדוארדס בספורטינג ליסבון מליגת העל הפורטוגלית. ב-2 בפברואר ערך את הופעת הבכורה שלו במועדון, כשנכנס כמחליף בניצחון 1–4 על בלננסש במסגרת המחזור ה-20 בליגה לעונת 2021/2022. ב-9 במרץ ערך את הופעת הבכורה שלו בליגת האלופות, כשנכנס כמחליף בתיקו 0-0 נגד מנצ'סטר סיטי במסגרת שלב שמינית הגמר לעונת 2021/2022. ב-19 במרץ הבקיע את שער הבכורה שלו במועדון, בניצחון 1–3 על ויטוריה דה גימארייש במסגרת המחזור ה-27 בליגה. בחצי העונה הראשונה שלו במועדון ערך אדוארדס 12 הופעות ליגה, בהן הבקיע שלושה שערים. ב-7 בספטמבר הבקיע אדוארס את שער הבכורה שלו בליגת האלופות, בניצחון 0–3 על איינטרכט פרנקפורט במסגרת שלב הבתים לעונת 2022/2023.
תארים

אליפות פורטוגל: 2023/2024
אליפות אירופה עד גיל 19 (1): 2017
הערות שוליים

↑  Tottenham’s Marcus Edwards joins Norwich City on loan for rest of season באתר הגרדיאן, 15 בינואר 2018 (באנגלית)
↑    Matt Law, ‏Tottenham wonderkid Marcus Edwards has attitude and mentality questioned as Norwich loan cut short, The Telegraph, 11 April 2018
↑  Tottenham’s Marcus Edwards joins Excelsior on loan in push to ignite career באתר הגרדיאן, 30 באוגוסט 2018 (באנגלית)
↑  Marcus Edwards é reforço באתר הרשמי של ויטוריה דה גימארייש, 2 בספטמבר 2019 (בפורטוגזית)
↑  Marcus Edwards assina pelo Sporting CP באתר הרשמי של ויטוריה דה גימארייש, 1 בפברואר 2022 (בפורטוגזית)
פי. ג'יי. טאקר

| --- | --- |

טאקר, 2019
 לידה:  5 במאי 1985 (בן 39) ראלי שבקרוליינה הצפונית
 עמדה:  סמול פורוורד, פאוור פורוורד
 גובה:  1.96 מטר
 מספר:  17
 מכללה:  אוניברסיטת טקסס
 דראפט:  בחירה מספר 35, 2006 טורונטו ראפטורס
 קבוצות כשחקן
 2006–2007   2007   2007–2008   2008–2010   2010   2010–2011   2011–2012   2012–2017   2017   2017–2021   2021   2021–2022   2022–2023 2023–2025   2025-:  טורונטו ראפטורס   קולורדו 14'   הפועל חולון   בי.סי. דונצק   בני השרון   אריס סלוניקי   באמברג   פיניקס סאנס   טורונטו ראפטורס   יוסטון רוקטס   מילווקי באקס   מיאמי היט  פילדלפיה 76' לוס אנג'לס קליפרס   יוטה ג'אז
 הישגים כשחקן
 זכייה באליפות ה-NBA‏ (2021) זכייה באליפות ליגת העל הישראלית (2008) שחקן העונה של ליגת העל הישראלית (2008) זכייה באליפות ליגת העל הגרמנית (2012) זכייה בגביע הגרמני (2012)
אנתוני לאון "פי. ג'יי." טאקר הבן (אנגלית: .Anthony Leon "P. J." Tucker, Jr; נולד ב-5 במאי 1985 בראלי שבצפון קרוליינה) הוא כדורסלן אמריקאי, המשחק בקבוצת יוטה ג'אז מליגת ה-NBA. מוצב לרוב בעמדת הפאוור פורוורד, על אף גובהו הנמוך באופן יחסי (1.96 מטרים).
ילדות וקריירת מכללות

בצעירותו היגר טאקר עם הוריו לפרנקפורט שבגרמניה, כיוון שאביו הוצב שם מטעם צבא ארצות הברית. את קריירת הכדורסל שלו הוא החל בתיכון אנלו שבעיר הולדתו ראלי.
לאחר שסיים את לימודיו הוא הצטרף לאוניברסיטת טקסס, ושיחק שם במשך שלוש שנים. בשלוש עונותיו בטקסס הוא קלע בסך הכול 1,169 נקודות, ומתוכן 592 בעונת 2005/2006. בנוסף, הוא קלט 714 ריבאונדים, חטף את הכדור 116 פעמים ומסר 170 אסיסטים. בעונת 2005/2006 הוא נבחר לחמישייה השנייה בליגת המכללות ולשחקן השנה בליגה הביג-12. הוא התבלט גם בשל מוטת הידיים הארוכה שלו, ויכולתו האתלטית הגבוהה. נקודת התורפה שלו על המגרש הייתה הקליעה לשלוש.
קריירה מקצועית > טורונטו ראפטורס

בדראפט ה-NBA‏ 2006 נבחר טאקר במקום ה-35 (סיבוב שני) על ידי טורונטו ראפטורס, וחתם בה על חוזה. לאורך עונתו היחידה בקבוצה נשלח מספר פעמים בהשאלה לקבוצת קולורדו 14' מליגת הפיתוח של ה-NBA. ב-24 במרץ 2007 הוא שוחרר מטורונטו, כיוון שהנהלת הקבוצה רצתה לפנות מקום עבור שחקן חדש שאותו תבחר בדראפט. טאקר שיחק בליגת הקיץ של 2007 במדי קליבלנד קאבלירס, אך לא הוחתם בקבוצה.
קריירה מקצועית > קריירה באירופה

בעונת 2007/2008 חתם טאקר בהפועל חולון מליגת העל הישראלית על חוזה בשווי 160 אלף דולר. בתום העונה הוא נבחר ל-MVP של הליגה, והוביל את קבוצתו לאליפות ראשונה בתולדותיה, לאחר 14 שנים רצופות שבהן האלופה הייתה מכבי תל אביב.
לאחר עונת האליפות בחולון חתם טאקר בקבוצת בי.סי. דונצק שעלתה לליגה הראשונה באוקראינה. את עונת 2008/2009 סיים טאקר (שגם שיחק במשחק האולסטאר המקומי) במקום הראשון בליגה האוקראינית בממוצע הנקודות למשחק, אף על פי שנפצע ב-5 בדצמבר 2008 והושבת לתקופה ארוכה. לאחר קשיים כלכליים שאליהם נקלעה דונצק, הקבוצה הודיעה על התפרקותה בראשית שנת 2010 וטאקר שוחרר מהקבוצה.
ב-3 במרץ חתם טאקר בבני השרון עד סוף העונה.
בעונת 2010/2011 חתם טאקר באריס סלוניקי היוונית, אותה אימן אז שרון דרוקר.
בעונת 2011/2012 חתם טאקר בקבוצת באמברג הגרמנית ששיחקה גם במסגרת היורוליג באותה העונה. בסיום העונה זכה טאקר, ששיחק גם במסגרת האולסטאר הגרמני, עם קבוצתו בגביע הגרמני ובאליפות הבונדסליגה ונבחר ל-MVP של הגמר.
קריירה מקצועית > פיניקס סאנס

בקיץ 2012 חתם על חוזה לשנתיים בקבוצת ספרטק סנט פטרסבורג מליגת העל הרוסית, אך בהמשך הקיץ הוחתם על ידי הפיניקס סאנס מליגת ה-NBA. ב-4 וחצי עונותיו בפיניקס פתח במרבית משחקי קבוצתו, ותרם 8.0 נקודות ו-5.9 ריבאונדים בממוצע למשחק.
קריירה מקצועית > טורונטו ראפטורס

במהלך עונת 2016/2017 הועבר טאקר בטרייד מפיניקס סאנס לטורונטו ראפטורס, תמורת ג'ארד סאלינג'ר ושתי בחירות דראפט סיבוב שני.
קריירה מקצועית > יוסטון רוקטס

לפני תחילת עונת 2017/2018 חתם טאקר על חוזה ביוסטון רוקטס, עבור 32 מיליון דולר ל-4 שנים. בפלייאוף של אותה עונה העפיל עם הרוקטס לגמר האזור המערבי, אולם קבוצתו הפסידה מול גולדן סטייט ווריורס בתוצאה 3–4.
קריירה מקצועית > מילווקי באקס

ב-18 במרץ 2021 עבר טאקר למילווקי באקס תמורת די. ג'יי. אוגוסטין, די. ג'יי. וילסון ובחירת דראפט. הופעת הבכורה שלו בקבוצה הייתה ב-20 במרץ, והוא סיים את המשחק עם 3 ריבאונדים בניצחון קבוצתו על סן אנטוניו ספרס.
ב-21 ביולי 2021 זכה עם מילווקי באקס באליפות ה-NBA אחרי ניצחון בסדרה 2–4 על פיניקס סאנס.
קריירה מקצועית > מיאמי היט

ב-3 באוגוסט 2021 חתם טאקר במיאמי היט על חוזה לשתי עונות בסך 15 מיליון דולר.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2006/2007 | טורונטו | 17 | 0 | 4.9 | 0.500 | 0.000 | 0.571 | 1.4 | 0.2 | 0.1 | 0.0 | 1.8 |
| 2012/2013 | פיניקס | 79 | 45 | 24.2 | 0.473 | 0.314 | 0.744 | 4.4 | 1.4 | 0.8 | 0.2 | 6.4 |
| 2013/2014 | פיניקס | 81 | 81 | 30.7 | 0.431 | 0.387 | 0.776 | 6.5 | 1.7 | 1.4 | 0.3 | 9.4 |
| 2014/2015 | פיניקס | 78 | 63 | 30.6 | 0.438 | 0.345 | 0.727 | 6.4 | 1.6 | 1.4 | 0.3 | 9.1 |
| 2015/2016 | פיניקס | 82 | 80 | 31.0 | 0.411 | 0.330 | 0.746 | 6.2 | 2.2 | 1.3 | 0.2 | 8.0 |
| 2016/2017 | פיניקס | 57 | 17 | 28.5 | 0.415 | 0.338 | 0.792 | 6.0 | 1.3 | 1.5 | 0.2 | 7.0 |
| 2016/2017 | טורונטו | 24 | 4 | 25.4 | 0.406 | 0.400 | 0.688 | 5.4 | 1.1 | 1.3 | 0.2 | 5.8 |
| 2017/2018 | יוסטון | 82 | 34 | 27.8 | 0.390 | 0.371 | 0.717 | 5.6 | 0.9 | 1.0 | 0.3 | 6.1 |
| 2018/2019 | יוסטון | 82 | 82 | 34.2 | 0.396 | 0.377 | 0.695 | 5.8 | 1.2 | 1.6 | 0.5 | 7.3 |
| 2019/2020 | יוסטון | 72 | 72 | 34.3 | 0.415 | 0.358 | 0.813 | 6.6 | 1.6 | 1.1 | 0.5 | 6.9 |
| 2020/2021 | יוסטון | 32 | 32 | 30.0 | 0.366 | 0.314 | 0.783 | 4.6 | 1.4 | 0.9 | 0.6 | 4.4 |
| 2020/2021 | מילווקי | 20 | 1 | 19.9 | 0.391 | 0.394 | 0.600 | 2.8 | 0.8 | 0.5 | 0.1 | 2.6 |
| 2021/2022 | מיאמי | 71 | 70 | 27.9 | 0.484 | 0.415 | 0.738 | 5.5 | 2.1 | 0.8 | 0.2 | 7.6 |
| 2022/2023 | פילדלפיה | 75 | 75 | 25.6 | 0.427 | 0.393 | 0.826 | 3.9 | 0.8 | 0.5 | 0.2 | 3.5 |
| קריירה |  | 852 | 656 | 28.7 | 0.425 | 0.366 | 0.749 | 5.5 | 1.4 | 1.1 | 0.3 | 6.8 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | טורונטו | 10 | 1 | 25.1 | 0.367 | 0.321 | 0.625 | 5.7 | 1.1 | 0.6 | 0.3 | 5.0 |
| 2017/2018 | יוסטון | 17 | 17 | 33.5 | 0.481 | 0.467 | 0.667 | 6.5 | 1.3 | 0.6 | 0.8 | 8.9 |
| 2018/2019 | יוסטון | 11 | 11 | 38.7 | 0.455 | 0.456 | 0.826 | 7.5 | 1.7 | 1.7 | 0.7 | 11.4 |
| 2019/2020 | יוסטון | 12 | 12 | 34.5 | 0.398 | 0.373 | 0.000 | 7.2 | 1.5 | 1.1 | 0.3 | 7.9 |
| 2020/2021 | מילווקי | 23 | 19 | 29.6 | 0.388 | 0.322 | 0.750 | 4.8 | 1.1 | 1.0 | 0.1 | 4.3 |
| 2021/2022 | מיאמי | 18 | 18 | 28.3 | 0.495 | 0.451 | 0.688 | 5.7 | 1.8 | 0.8 | 0.3 | 7.9 |
| 2022/2023 | פילדלפיה | 11 | 11 | 26.7 | 0.373 | 0.350 | 0.667 | 4.5 | 1.5 | 1.2 | 0.3 | 4.9 |
| קריירה |  | 102 | 89 | 30.8 | 0.433 | 0.401 | 0.722 | 5.9 | 1.4 | 1.0 | 0.4 | 7.0 |
הערות שוליים

↑  אהרלה ויסברג‏, גיבור מעמד הצווארון הכחול: המסע של פי.ג'יי טאקר לפסגת עולם הכדורסל, באתר וואלה, 14 במאי 2018
↑  דנה סידי, עוד החתמה מבטיחה לחולון: פי.ג'יי. טאקר, באתר ynet, 13 באוגוסט 2007
↑  שי לוי, ‏פי. ג'יי. טאקר חתם בבני השרון עד תום העונה, באתר ONE‏, 3 במרץ 2010
↑  טאקר חותם על חוזה בפיניקס, באתר הקבוצה, 1 באוגוסט 2012
↑  פי ג'יי טאקר חתם בפיניקס, רנדי פוי ביוטה, באתר וואלה, 24 ביולי 2012
↑  טורונטו מצרפת את טאקר, באתר הקבוצה, 23 בפברואר 2017
↑  טאקר מסכם על חוזה ביוסטון, באתר ESPN,‏ 2 ביולי 2017
רכס טמון

| --- | --- |

 מידע כללי
 על שם:  טמון
 גובה:  534
 מדינה:  ישראל ישראל
 מיקום:  השומרון
 קואורדינטות:  32°15′35″N 35°24′22″E﻿ / ﻿32.259833333333°N 35.406083333333°E﻿ / 32.259833333333; 35.406083333333
 
רכס טמון מהר כביר בדרום מערב. לפניו נחל תרצה
מראה מרום רכס טמון אל חורבת בית חסן בבקעת תרצה
רכס טמון (נקרא גם 'הטמון') הוא רכס פסגות בקמר המזרחי של השומרון, הנמצא בין בקעת נחל תרצה לבקעת הבקיעה. כיוון הרכס הכללי הוא דרום-מזרח לצפון-מערב, בדומה לרוב רכסי השומרון. ייחודו של רכס טמון הוא בנטיות הגאולוגיות החריפות המאפיינות אותו, כתוצאה מפעילות טקטונית חזקה, והוא מורכב משברים, הורסטים וגראבנים רבים.
רכס טמון הוא הצר ביותר בכל השרשרת המקוטעת של ההרים מהגלבוע עד אזור מעלה החמישה ונס הרים שבמבואות ירושלים, הכוללת את הר כביר, הר גדיר ורכס טמון.
שמו נובע מהיותו הרכס הנמוך ביותר מבין רכסי מזרח השומרון ועקב כך טמון בין הר כביר להר גדיר.
רכס טמון מתנשא מעל בקעותיו במתלול חריף לאורך כששה וחצי קילומטרים (מנ.ג.431 במערב ועד נ.ג. 274 במזרח). בחלק מהמקומות ניתן לצפות מהפסגה אל הנוף דרומה וצפונה מנקודה אחת, ומתקבל מראה מרהיב של מזרח השומרון מלוא העין. חלק זה של הרכס תלול מאוד, ומגיע לנפילת גובה של כ-500 מטרים צפונה אל תוך בקעת טמון, וכ-600 מטרים דרומה אל תוך בקעת נחל תרצה.
עקב ייחודיות הנופית והגאולוגית של הרכס שטח של כ-18,485 דונם ממנו אושר כשמורת טבע בצו אלוף, אך כיום חלקי השמורה אשר נמצאים בשליטת הרשות הפלסטינית אינם מנוהלים כשמורת טבע וסובלים מבנייה בלתי חוקית של אנשי הכפר טמון.
היסטוריה אנושית

בשיפוליו הצפון מערביים נמצאת העיירה טמון.
לאורך רכס טמון נתגלו עדויות לפעילות אנושית במשך אלפי שנים, וניכר כי פסגות ההר שימשו כנקודות פולחן לבני עמים שונים. סמוך ל.נ.ג. 539 שוכנת פסגה עגולה בקוטר של כ-25 מטרים, אשר בולטת לגובה של כעשרה מטרים על סביבותיה. פרופ' אדם זרטל, שחפר במקום, מצא בה ערימת אפר שנותרה משריפת קורבנות מהתקופה הכלקוליתית לפני כ-6,000 שנה. כן נמצאו לאורך הרכס גתות, מערות ובורות מים.
ראו גם

הר כביר
רכס בירכת אל קסר
זבח וצלמונע

.
| --- | --- |
 לידה:  מדיין
 נרצח:  קרקור
 כינוי:  זבח מלך מדין
 תקופה:  שופטים
 עיסוק:  מלך
 בתנ"ך:  שופטים פרק ח' פסוקים י-כא
 
| --- | --- |
 לידה:  מדיין
 נרצח:  קרקור
 כינוי:  צלמונע מלך מדיין
 תקופה:  שופטים
 עיסוק:  מלך
 בתנ"ך:  שופטים פרק ח' פסוקים י-כא
 
זֶבַח וְצַלְמֻנָּע הם דמויות מקראיות - שני מלכי מדיין שנלחמו בבני ישראל, נתפסו ונהרגו בידי השופט גדעון בן יואש. הסיפור המקראי אודותם מופיע בספר שופטים, פרק ח'.
הסיפור המקראי

לקראת סיום המלחמה עם המדיינים מבקש גדעון ללכוד את מלכי מדיין זבח וצלמונע. גדעון עובר את הירדן יחד עם צבאו הכולל שלוש מאות חיילים, כדי להשמיד את מחנה מדיין. בדרכו הוא עובר בערים סוכות ופנואל שתושביהן לא מוכנים לכלכל את צבאו בטרם ילכוד את המלכים. גדעון הכה אותם ולכד את מלכי מדיין, העניש גדעון את תושבי הערים ואז הרג את זבח וצלמונע, לאחר שבנו בכורו יתר פחד להרוג אותם. זבח וצלמונע מבקשים מגדעון שהוא יפגע בהם. ייתכן כי רצו למות מידי לוחם בעל ניסיון.
סיפור המלחמה במדיינים משולב בסיפור לכידת המלכים. בניגוד לתושבי הערים סוכות ופנואל שמסרבים לבקשת העזרה, זבח וצלמונע רואים בגדעון מנהיג.
שמותיהם של זבח וצלמונע מופיעים גם בתהילים פ"ג: "שִׁיתֵמוֹ נְדִיבֵימוֹ, כְּעֹרֵב וְכִזְאֵב; וּכְזֶבַח וּכְצַלְמֻנָּע, כָּל-נְסִיכֵימוֹ". בפסוק זה מתייחס המשורר לאל הנוקם באויבי ישראל בהווה, כמו שעשה לזבח וצלמונע.
מקור שמם של זבח וצלמונע הוא ערבי קדום. שמות אלה היו קיימים באזור חג'אז ובדרום עבר הירדן, הוא האזור בו שכנו המדיינים בנדודיהם. זבח וצלמונע הם מלכי מדיין, בניגוד לזאב ועורב שכונו שרים. בתהילים פ"ג תוארם של זבח וצלמונע הוא נסיכים: "שִׁיתֵמוֹ נְדִיבֵימוֹ, כְּעֹרֵב וְכִזְאֵב; וּכְזֶבַח וּכְצַלְמֻנָּע, כָּל-נְסִיכֵימוֹ." ייתכן ודרגות אלו הן שמות תואר חלופיים ולא באים לתאר סדר היררכי כלשהו.
בתרבות

יש שנהגו לכנות ילדים פזיזים, שאינם ממושמעים, בכינוי "זבח וצלמונע".
בשירה של נעמי שמר "שני צלמי רחוב", שמותיהם של הצלמים הם "זרח וצלמונע".
הערות שוליים

↑  ספר שופטים, פרק ח', פסוק ד'
↑  ספר שופטים, פרק ח', פסוקים י"ג–י"ז
↑  ספר שופטים, פרק ח', פסוקים י"ח–כ"א
↑  יאירה אמית, מקרא לישראל: שופטים, ירושלים, מאגנס, 1999, עמ' 152
↑  יאירה אמית, מקרא לישראל: שופטים, ירושלים, מאגנס, 1999, עמ' 148
1 2  ספר תהילים, פרק פ"ג, פסוק י"ב
↑  יאירה אמית, מקרא לישראל: שופטים, ירושלים, מאגנס, 1999, עמ' 149
↑  ניב שפה, באתר www.nivsafa.co.il
↑  איתן אביצור, מרינה ריצרב, אדווין סרוסי, לבוש ותוך : המוזיקה בחוויית היהדות / קהילה ומורשת, רמת גן, בר-אילן, 2012, עמ' 131
| תקופת השופטים |
| --- | --- | --- |
| שופטי ישראל | עתניאל בן קנז • אהוד בן גרא • שמגר בן ענת • דבורה הנביאה • גדעון בן יואש •  תולע בן פואה • יאיר הגלעדי • יפתח הגלעדי • אבצן מבית לחם • אילון הזבולוני • עבדון בן הלל • שמשון  • עלי הכהן • שמואל הנביא • יואל ואביה בני שמואל |  |
| דמויות בולטות נוספות | בני קיני • ברק בן אבינעם • יעל אשת חבר הקיני • אבימלך בן גדעון • יותם בן גדעון • פינחס בן אלעזר הכהן • אלקנה • חנה • פנינה • חפני ופינחס • אשת פינחס • מנוח • אשת מנוח • בת יפתח • משפחת אביעזר • יהונתן בן גרשום |  |
| דמויות במגילת רות | אלימלך • בעז • נעמי • רות • ערפה • מחלון וכליון |  |
| דמויות נוכריות בולטות | עגלון מלך מואב • יבין מלך חצור • סיסרא • דלילה • אם סיסרא • כושן רשעתים • זבח וצלמונע |  |
| אירועים | מלחמת סיסרא • שירת דבורה • פסל מיכה • פילגש בגבעה • מגילת רות |  |
| מקומות | גלגל • משכן שילה • נחלות שבטי ישראל • המצפה • מעברות הירדן • חרושת הגויים •  קריית יערים • אלון מעוננים • אלון מוצב • תומר דבורה • בית אל • מרוז |  |
| עמים | שבעת העממים • כנען • פריזי • יבוסי • אמורי • חיווים • חתים • גרגשי • ארמים • מואב • עמון • עמלק • פלשתים • מדין • בני קדם • הקיני |  |
זבח וצלמונע מובלים על ידי גדעון
אלכסנדרו קורטיאנו

אלכסנדרו קורטיאנו (במולדובית: Alexandru Curtianu או Alexandru Kurteian‏; נולד ב-11 בפברואר 1974 בקישינב) הוא כדורגלן ומאמן כדורגל מולדובאי. בשנים 2014—2015 אימן את נבחרת מולדובה. מיוני 2021 עד אוקטובר 2022, אימן את דינמו סנקט פטרבורג מהליגה הרוסית השנייה בכדורגל.
קריירה > קריירת משחק

הוא החל את הקריירה שלו בשנת 1991 בקבוצת זימברו קישינב, במדיה שיחק עד 1996. ב-1997 הוא עבר למועדון וידזב הפולני, ובשנה שלאחר מכן הוא הושאל על ידי זניט הרוסית. בינואר 1999 הוא הושאל על ידי המבורג הגרמנית מזימברו עד ל-30 ביוני 1999 עם הארכה אפשרית של החוזה לשלוש שנים, אך בתום ההשאלה חזר לזניט וחתם על חוזה במועדון לשלוש שנים. לאחר עונת 2000, זניט לא הייתה מעוניינת להאריך את חוזהו לאחר שסגנון המשחק שלו חדל להתאים לזניט ובפברואר 2001 הושאל לזימברו. מנובמבר 2001 הוא ניהל משא ומתן על חזרה לסנט פטרסבורג, למועדון דינמו, אך בשנת 2002 ההחתמה לא התקיימה, אף על פי שנחתם הסכם מקדים.
הוא זכה חמש פעמים באליפות מולדובה (1992, 1992/93, 1993/94, 1994/95, 1995/96) עם זימברו. פעם אחת זכה באליפות פולין בעונת 1996/97 עם ווידזב. פעמיים — ב-1993 וב-1998 — הוכתר לכדורגלן השנה במולדובה.
באליפות רוסיה שיחק בזניט ובטורפדו מוסקבה. במדי זניט, זכה בגביע רוסיה 1998/99. בשנת 1998 הוא נכלל ברשימת 33 הכדורגלנים הטובים ביותר באליפות רוסיה (מספר 3).